โคราห์

โคราห์ (;  Qōraḥ;  Qārūn) บุตรอิสฮาร์ เป็นบุคคลผู้ปรากฏในหนังสือกันดารวิถีของพันธสัญญาเดิม (คัมภีร์ฮีบรู) และ 4 วรรคในคัมภีร์อัลกุรอาน มีชื่อเสียงจากการก่อกบฏต่อโมเสส ในคัมภีร์ไบเบิลแปลภาษาอังกฤษฉบับเก่ารวมถึง Douay–Rheims Bible สะกดชื่อของโคราห์ว่า Core และฉบับแปลในยุโรปหลายฉบับมีทั้งที่สะกดเป็น "Korak" และ "Korey"

ชื่อ "โคราห์" ยังมีการใช้อีกอย่างน้อยหนึ่งครั้งในฐานะชื่อของบุคคลอื่นในคัมภีร์ฮีบรู คือโคราห์ (บุตรเอซาว)

 ในคัมภีร์ฮีบรู 
 ลำดับพงศ์พันธุ์ 
300px|thumb|การลงโทษบุตรชายของโคราห์  ภาพปูนเปียกโดยซันโดร บอตตีเชลลีในโบสถ์น้อยซิสทีน (ค.ศ. 1480–1482)

 ระบุว่าโคราห์เป็นบุตรชายของอิสฮาร์ ซึ่งเป็นบุตรชายของโคฮาท ซึ่งเป็นบุตรชายของเลวี  ระบุชื่อบุตรชาย 3 คนของโคราห์ น้องชายของโคราห์ทางอิสฮาร์ผู้บิดา ได้แก่ เนเฟกและศิครี  เชื่อมโยงโคฮาห์กับเฮโบรน, อุสซีเอล และอัมราม ซึ่งเป็นพี่น้องกับบิดา (อิสฮาร์บุตรโคฮาท) 1 พงศาวดาร 6:2,18,38  และ 1 พงศาวดาร 23:12 ได้ทวนลำดับพงพันธุ์นี้ซ้ำ อย่างไรก็ตามลำดับตระกูลอาจอ้างอิงมาจากลำดับตระกูลในหนังสืออพยพ 

ใน ย้อนเชื้อสายไปถึงเลวี บุตรชายของปฐมบรรพบุรุษอิสราเอล (ยาโคบ) ใน  เชื้อสายของโคราห์ไล่เรียงมาตั้งแต่ "โคราห์บุตรอิสฮาร์ ผู้เป็นบุตรโคฮาท ผู้เป็นบุตรเลวี" ทำให้ตัวโคราห์เป็นเหลนของปฐมบรรพบุรุษเลวีและเป็นลูกพี่ลูกน้องลำดับแรกของโมเสสและอาโรน

 การก่อกบฏ 
 ระบุว่าโคราห์ร่วมกับดาธานและอาบีรัมพร้อมด้วยผู้ร่วมสมคบคิด 250 คนในการก่อกบฏต่อโมเสส ผู้ร่วมสมคบคิด 250 คนถูกลงโทษฐานก่อกบฏเมื่อพวกเขาถวายเครื่องหอมเฉพาะพระพักตร์พระเจ้าในกระถางไฟ  แล้วไฟสวรรค์จากกระถางไฟใส่เครื่องหอมก็เผาผลาญคนทั้ง 250 คนนั้น โคราห์จากเผ่าเลวีและพันธมิตรคือดาธานและอาบีรัมจากเผ่ารูเบนก็ถูกลงโทษเมื่อพระเจ้าทรงบันดาลให้พื้นดินใต้เท้าของพวกเขาแยกออก กลืนพวกเขา ครัวเรือนของพวกเขา คนทั้งหมดของโคราห์ และข้าวของทั้งหมดของพวกเขา

ต่อมาชาวอิสราเอลที่ไม่พอใจในสิ่งที่เกิดขึ้นกับโคราห์ ดาธาน และอาบีรัม (รวมถึงครอบครัวของพวกเขา) ก็ต่อต้านโมเสส พระเจ้าจึงทรงบัญชาโมเสสให้ออกไปจากชุมนุมชน แล้วพระองค์จึงประหารคน 14,700 คนด้วยโรคภัยฐานที่ต่อต้านการทำลายล้างพวกโคราห์ ( )

"แต่บุตรทั้งหลายของโคราห์นั้นไม่ตาย" ()

 อ้างอิงในอัลกุรอาน 
โคราห์ปรากฏในอัลกุรอานภายใต้ชื่อ กอรูน () เขาได้รับการรับรองว่าเป็นเศรษฐี แต่กลับกลายเป็นคนหยิ่งยะโสมากเนื่องจากความเย่อหยิ่งและความไม่รู้ของตนเองWorldreminder.com  เขาระบุความร่ำรวยว่ามาจากความรู้ของตนเองแทนที่จะบอกว่ามาจากพระเจ้าอัลเกาะศ็อศ 28:76

อัลกุรอานระบุว่ากอรูนถูกลงโทษเนื่องจากความหยิ่งยะโสของเขาด้วยการถูกผืนดินกลืนกินพร้อมกับทรัพย์สมบัติทางวัตถุของเขาจำนวนมากอัลเกาะศ็อศ 28:78-81

ในภาษามลายูและภาษาอินโดนีเซีย คำว่าทรัพย์สมบัติมีความหมายตรงตัวในภาษาเหล่านี้ว่า Harta Karun ("ทรัพย์สมบัติของกอรูน") และในภาษาตุรกีก็เรียกคำนี้เป็น "Karun'un Hazineleri" ในวัฒนธรรมมุสลิม เขาถูกเรียกขานเป็นจอมเผด็จการ ผู้เป็นแบบอย่างความเย่อหยิ่งที่เกิดจากความร่ำรวย

 อ้างอิง 

หมวดหมู่:บุคคลจากหนังสือกันดารวิถี
หมวดหมู่:เผ่าเลวี